《雨中看山》
清代·方芳佩

连朝掩扉卧，襟怀殊怏怏。重阴昼亦昏，远色润书幌。

忽闻山雨昼，檐溜送清响。开帘得奇观，林木何苍莽。

岂徒眼界新，足使神情爽。拥鼻一微吟，挥毫技复痒。

横斜字半欹，聊以志幽赏。绝爱群鸦雏，冲烟自来往。

作者简介：方芳佩，字芷斋，号怀蓼，钱塘人。仁和湖北巡抚、谥勤僖汪新室。有《在璞堂稿》。